Die Mag van God | Bedehuis Bethanië
Die Ryk Man en Lasarus →
Oktober 26, 2013 · 5:39 nm
Die Mag van God
Hierdie vertelling van die dogtertjie wat uit die dood opgewek word, word onderbreek deur die genesing van die vrou wat aan bloedvloeing gely het. Dit is op sigself ‘n belangrike gebeurtenis van genesing, want hierdie vrou het gely aan ‘n kwaal wat haar volgens die voorskrifte van die Joodse wet onrein gemaak het. Raad-op het sy dit gewaag om na Christus uit te reik en die soom van sy kleed aan te raak en is sy oombliklik genees. En veelbetekenend word daar vir ons vertel dat Jesus Christus geweet het dat krag van Hom af uitgegaan het. Dit was sy eie krag en die Vaders sê vir ons dat net God deur sy eie krag kan genees. Deur hierdie vrou te genees, het Hy sy goddelikheid geopenbaar. Jesus Christus genees nie deur die krag van iemand anders nie, maar deur Wie Hy is. So ook laat Hy die dooies opstaan omdat Hy Self die Oorwinnaar van die dood is.
Hy het ‘n menslike liggaam aangeneem sodat die mensdom goddelikheid kan bereik, en Hy het sy goddelikheid openbaar sodat sy menslikheid nie vertrap sou word nie
Die Heilige Efrem die Siriër
Uittreksel uit Evangelion, ‘n Bulletin van die Ortodoks-Christelike Geloof 27 Oktober 2013
One response to “Die Mag van God”
Oktober 27, 2013 om 7:03 nm
Christus het opgegaan!
Baie dankie vir die teks, wat ek al Saterdagaand gevind het!
In die liefde van die Here, sêeninge en vriendelike groete,